**Indoktrinacija** je proces nasilnog usađivanja ideja, stavova, kognitivnih strategija ili profesionalnih metodologija (videti doktrina). Često se razlikuje od obrazovanja zbog činjenice da se od indoktrinisane osoba očekuje da ne dovodi u pitanje i kritički ne ispituje doktrinu koju je naučila. Kao takav, termin se može koristiti pežorativno, često u kontekstu obrazovanja, političkog mišljenja, teologije ili religijske dogme. Učenje naučnim metodom, posebno, se ne može pravilno nazvati indoktrinacijom, u smislu da se osnovni principi nauke baziraju na kritičkoj evaluaciji i skeptičnom ispitivanju sopstvenih ideja, što je stav van bilo koje doktrine. U praksi, međutim, određeni nivo neracionalne indoktrinacije, obično viđene kao needukativne, je uvek prisutan. Termin je blisko povezan sa socijalizacijom; u standardnom govoru, indoktrinacija je često povezana sa negativnim konotacijama, dok se socijalizacija odnosi na kulturno ili obrazovno učenje.

Verska indoktrinacija
---------------------

Verska indoktrinacija, izvorni smisao indoktrinacije, odnosi se na proces prenošenja doktrine na autoritativan način, kao u katihizisu (vidi veronauka). Većina verskih grupa, među tzv. otkrivenim religijama, poučava nove članove o principima religije; ovo se sada obično ne naziva indoktrinacije od strane samih religija, delom i zbog negativne konotacije koju je ta reč stekla. Misterijske religije zahtevaju period indoktrinacije pre davanja pristupa ezoteričnim znanjima.

Kao pežorativan termin indoktrinacija podrazumeva nasilno ili prinudno teranje ljudi da deluju i razmišljaju na osnovu određene ideologije. Neki sekularni kritičari smatraju da sve religije indoktriniraju svoje pristalice, još kao decu, a ta optužba je napravljena u slučaju verskog ekstremizma. Sekte kao što je sajentologija koriste testove ličnosti i pritiske okoline da indoktrinišu nove članove. Neke religije imaju ceremonije inicijacije za decu od 13 godina i mlađu, kao što su Bar Micva, krštenje, Ši-Go-San i druge. U budizmu Hram dečaci su ohrabreni da prate veru dok su još veoma mladi. Kritičari religije, kao što je Ričard Dokins, tvrde da su deca religioznih roditelja često nepravedno indoktrinirana. Proces izlaganja dece složenim ritualima inicijacije pre nego što su ona u stanju da kritički procene taj događaj je od strane Dokinsa i drugih kritičara religije viđen kao okrutan.

Vojna indoktrinacija
--------------------

Početna psihološka priprema vojnika za vreme treninga se naziva indoktrinacija (*nije pežorativ*).

Informaciona sigurnost
----------------------

U oblasti informacione sigurnosti, indoktrinacija je početni brifing i uputstva data pre nego što neka osoba dobije pristup tajnim informacijama.

Kritika
-------

Noam Čomski naznačava: "Za one koji uporno traže slobodu, ne može biti hitnijeg zadatka nego da uspeju da razumeju mehanizme i prakse indoktrinacije. Oni se lako vide u totalitarnim društvima, ali znatno teže u sistemu 'ispiranja mozga pod slobodom' kojima smo izloženi i koji isuviše često služimo kao voljni ili nesvesni instrumenti."

Robert Džej Lifton tvrdi da cilj fraza ili parola poput "krv za naftu", ili "seci i beži," nije da nastavi refleksivne razgovore već da ih zameni emotivno privlačnim frazama. Ova tehnika se zove kliše prestanka razmišljanja.

Vidi još
--------

* Akulturacija
* Manipulacija

Izvori
------

1. ↑  Funk and Wagnalls: "To instruct in doctrines; esp. to teach partisan or sectarian dogmas"; I.A. Snook, ed. 1972. *Concepts of Indoctrination* (London: Routledge and Kegan Paul).
2. ↑  Wilson, J. 1964. "Education and indoctrination", in T.H.B. Hollins, ed. *Aims in Education: the philosophic approach*(Manchester University Press).
3. ↑  vidi naučni metod.
4. ↑  Thiessen, Elmer John, 1985. "Initiation, Indoctrination, and Education", *Canadian Journal of Education / Revue canadienne de l'éducation* **10**.3 (Summer 1985:229-249), sa bibliografijom.
5. ↑  Dawkins, Richard. The God Delusion. New York: Bantam Books, 2006. Print.
6. ↑  The National Industrial Security Program Operating Manual defines indoctrination as "the initial security instructions/briefing given a person prior to granting access to classified information."
7. ↑  Chomsky, Noam. „Propaganda, American Style". Arhivirano iz originala na datum 2013-10-02. Pristupljeno 29. 6. 2007.
8. ↑  Lifton, Robert Jay (1989). *Thought Reform and the Psychology of Totalism: A Study of "Brainwashing" in China*. University of North Carolina Press. str. 524. ISBN 0-8078-4253-2.

Spoljašnje veze
---------------

* Students for Academic Freedom
* Habermas and the Problem of Indoctrination Arhivirano 2009-12-21 na Wayback Machine-u Encyclopedia of Philosophy of Education